
****

Na osnovu člana 38 stav 1 tačka 4 Zakona o lokalnoj samoupravi (“Službeni list CG”,broj 02/18, 34/19 i 38/20) i člana 53 stav 1 tačka 27 Statuta Opštine Tuzi (“Sl.list CG-opštinski propisi” br 24/19 i 05/20), Skupština opštine Tuzi, na sjednici održanoj dana \_\_\_\_.12.2020.godine, **donijela je**

**O D L U K U**

**o usvajanju Strategije sa akcionim planom za zapošljavanje**

**opštine Tuzi za period 2021-2025.godine**

**Član 1**

Usvaja se Strategija sa akcionim planom za zapošljavanje opštine Tuzi za period 2021-2025 (u daljem tekstu: Strategija zapošljavanja).

**Član 2**

Sastavni dio ove Odluke je Strategija sa akcionim planom za zapošljavanja opštine Tuzi 2021-2025.

**Član 3**

Ova Odluka stupa na snagu osmog dana od dana objavljivanja u "Službenom listu Crne Gore – Opštinski propisi".

Broj: 02-030/20-

Tuzi, \_\_\_\_.12.2020.godine

**SKUPŠTINA OPŠTINE TUZI**

**PREDSJEDNIK,**

**Fadil Kajoshaj**

**O b r a z l o ž e n j e**

**PRAVNI OSNOV** za donošenje Odluke o usvajanju Strategije sa akcionim planom za zapošljavanja opštine Tuzi 2021-2025 sadržan je u članu 38 stav 1 tačka 4 Zakona o lokalnoj samoupravi (“Službeni list CG”, broj 02/18, 34/19 i 38/20) kojim je propisano da Skupština opštine donosi planove i programe razvoja za pojedine oblasti i člana 53 stav 1 Statuta opštine Tuzi (“Sl.list CG – opštinski propisi” br 24/19 i 05/20), kojim je propisano da Skupština donosi planove i programe razvoja za pojedine oblasti.

Nacrt Strategije zapošljavanja opštine Tuzi je pripremila Partnerska grupa za zapošljavanje, imenovana od strane predsjednika Opštine Tuzi, uz tehničku pomoć projekta „Dalji razvoj lokalnih inicijativa za zapošljavanje u Crnoj Gori“, koji se finansira iz EU-IPA sredstava u okviru Sektorskog operativnog programa za zapošljavanje, obrazovanje i socijalne politike 2015-2017 (SOPEES).

**RAZLOZI ZA DONOŠENJE** ove odluke sadržani su u potrebi utvrđivanja i preduzimanja određenih mjera od strane opštine kako bi se poboljšao povećanje zaposlenosti i smanjenje stope nezaposlenosti, zatim efikasno funkcionisanje tržišta rada, unapređenje kvalifikacija i kompetencija usklađenih sa potrebama tržišta rada, kao i promovisanje socijalne inkluzije i smanjenje siromaštva , shodno obavezama i prioritetima predviđenim navedenom Strategijom.


**SADRŽINA ODLUKE:**

**U članu 1** je predviđeno usvajanje Strategije sa akcionim planom za zapošljavanje opštine Tuzi za period 2021-2025. godina

**U članu 2** je navedeno da je sastavni dio Odluke Strategija sa akcionim planom za zapošljavanja opštine Tuzi 2021-2025.

**Članom 3** utvrđen je rok stupanja na snagu ove Odluke.

Na osnovu izloženog, predlaže se Skupštini opštine Tuzi da donese Odluku o usvajanju Strategije sa akcionim planom za zapošljavanje opštine Tuzi 2021-2025.

****

**STRATEGIJA ZAPOŠLJAVANJA**

**OPŠTINE TUZI ZA PERIOD 2021-2025.godine**

**Nacrt 1.2**

*Nacrt Strategije zapošljavanja opštine Tuzi je pripremila Partnerska grupa za zapošljavanje, imenovana od strane predsjednika Opštine Tuzi, uz tehničku pomoć projekta „Dalji razvoj lokalnih inicijativa za zapošljavanje u Crnoj Gori“, koji se finansira iz EU-IPA sredstava u okviru Sektorskog operativnog programa za zapošljavanje, obrazovanje i socijalne politike 2015-2017 (SOPEES).*

# SADRŽAJ

[1. UVOD 9](#_Toc57365260)

[2. SOCIO-EKONOMSKA SITUACIJA 12](#_Toc57365261)

[2.1 Demografska slika 12](#_Toc57365262)

[2.2 Ekonomija 15](#_Toc57365263)

[3. TRŽIŠTE RADA 19](#_Toc57365264)

[3.1 Zaposlenost 19](#_Toc57365265)

[3.2 Nezaposlenost 21](#_Toc57365266)

[3.3 Programi i mjere Zavoda za zapošljavanje Biro rada TUZI 26](#_Toc57365267)

[3.4 Tražnja radne snage 28](#_Toc57365268)

[3.5 Deficitarna i potencijalno deficitarna zanimanja 29](#_Toc57365269)

[3.6 Ponuda obrazovanja i osposobljavanja odraslih u opštini 30](#_Toc57365270)

[3.7 Socijalna inkluzija 30](#_Toc57365271)

[3.8 Zaključak 32](#_Toc57365272)

[4. SWOT ANALIZA 34](#_Toc57365273)

[4.1 tržište rada i radna snaga 35](#_Toc57365274)

[4.2 obrazovanje i osposobljavanje radne snage u opštini 36](#_Toc57365275)

[4.3 socijalna inkluzija/socijalna isključenost na lokalnom tržištu rada 37](#_Toc57365276)

[4.4. ključni problemi lokalnog tržišta rada 38](#_Toc57365277)

[5. VIZIJA, CILJEVI, PRIORITETI I MJERE STRATEGIJE ZAPOŠLJAVANJA 38](#_Toc57365278)

[5.1 vizija opštine u pogledu zapošljavanja i razvoja radne snage 38](#_Toc57365279)

[5.2 ciljevi i aktivnosti za period 2021-2025 39](#_Toc57365280)

[6. UPRAVLJANJE, MONITORING, IZVJEŠTAVANJE I PROMOCIJA 42](#_Toc57365281)

[AKCIONI PLAN ZAPOŠLJAVANJA OPŠTINE TUZI ZA 2021. GODINU Error! Bookmark not defined.](#_Toc57365283)

[AKCIONI PLAN ZAPOŠLJAVANJA OPŠTINE TUZI ZA 2022. GODINU Error! Bookmark not defined.](#_Toc57365285)

# UVOD

Ministarstvo rada i socijalnog staranja Crne Gore je u saradnji sa ključnim partnerima pokrenulo inicijativu kako bi razvilo lokalni pristup za rješavanje pitanja nezaposlenosti, sa naglaskom na pružanje podrške lokalnim zajednicama da pronađu sopstvena rješenja za izazove na lokalnim tržištima rada. Na taj način se aktivna politika zapošljavanja može bolje prilagoditi potrebama lokalnih tržišta rada i time povećati djelotvornost ukupne politike zapošljavanja u Crnoj Gori.

Opština Tuzi je jedna od mnogih opština u Crnoj Gori koja se priključila inicijativi. Imenovana je lokalna partnerska grupa za zapošljavanje, koja je uz podršku EU SOPEES projekta „Dalji razvoj lokalnih inicijativa za zapošljavanje“ pripremila nacrt Strategije zapošljavanja opštine Tuzi za period 2021-2025. i odgovarajući akcioni plan za 2021. i 2022. godinu.

Stanje na tržištu rada u lokalnoj sredini rezultat je velikog broja faktora koji u različitim sredinama mogu da djeluju različitim intenzitetom. Za potrebe izrade strategije zapošljavanja faktori su bili organizovani u sljedećih pet grupa: demografski kontekst, opšti ekonomski kontekst, kontekst kvalifikacione i prostorne interakcije ponude rada i tražnje za radom – t.j. kontekst tržišta rada, kontekst socijalne ranjivosti, te kontekst kvaliteta životnog okruženja. U tu svrhu urađena je Analiza lokalnih tržišta rada u Crnoj Gori u okviru pomenutog EU SOPEES projekta. Analiza se oslanja na širok spektar sekundarnih izvora podataka, uključujući prije svega nacionalnu statistiku kao i kvalitativna istraživanja. Prikupljeni su svi bitni podaci direktno raspoloživi iz sekundarnih izvora – prije svega, ali ne isključivo, iz statističkih publikacija i izvještaja MONSTAT-a i Zavoda za zapošljavanje Crne Gore (ZZZCG). Dodatni podaci prikupljani su iz primarnih institucionalnih izvora, kroz dobijanje pristupa podacima ministarstava i nacionalnih institucija, uključujući Ministarstvo rada i socijalnog staranja, Ministarstvo poljoprivrede i ruralnog razvoja, MONSTAT, ZZZCG, ali i Centralnu banku, Poresku upravu, Centralni registar privrednih subjekata, Fond penzijskog i invalidskog osiguranja itd.

Poseban problem sa analitičkog stanovišta predstavljao je nedostatak podataka za novouspostavljenu opštinu Tuzi. Zato je potrebno naglasiti da je značajnu pomoć u prikupljanju podataka potrebnih za izradu ove strategije pružila Lokalna uprava Opštine Tuzi. Ipak, većina prikupljenih podataka odnosi se na 2019. godinu, tako da je za potrebe ocjene razvojne putanje uzeta u obzir i Studija o opravdanosti formiranja Opštine Tuzi iz 2013. godine.

Kako bi se osiguralo da su procjene analize u potpunosti autoritativne i da imaju dodatnu vrijednost za lokalne partnere, metodologija koja je korišćena omogućila je da se znanja, stavovi i specifične informacije kojima raspolažu lokalni partneri u potpunosti uključe u strategiju. To je značilo dopunjavanje raspoloživih statističkih podataka iz postojećih zvaničnih izvora lokalno prikupljenim kvalitativnim i dodatnim kvantitativnim podacima koji su bili na raspolaganju lokalnim akterima.

U procesu izrade ove Strategije zapošljavanja posebna pažnja je bila posvećena u*saglašenosti* prioriteta i ciljeva opštinskih strategija zapošljavanja i razvoja ljudskih resursa sa nacionalnim strateškim okvirom t.j. Nacionalnom strategijom zapošljavanja i razvoja ljuskih resursa 2016-2020., kao i drugim relevantnim strateškim dokumentima Crne Gore koji su vezani za zapošljavanje, obrazovanje i socijalnu isključenost: Strategija za socijalnu inkluziju Roma i Egipćana u Crnoj Gori 2016-2020, Strategija regionalnog razvoja Crne Gore 2014-2020, Strategija razvoja sistema socijalne i dječje zaštite za period od 2018. do 2022. godine, Strategija za integraciju lica sa invaliditetom u Crnoj Gori za period 2016-2020, Strategija obrazovanja odraslih Crne Gore 2015-2025 i Nacionalna strategija održivog razvoja Crne Gore do 2030.

Prioriteti Nacionalne strategije zapošljavanja i razvoja ljudskih resursa 2016-2020. prepoznati su tokom procesa izrade lokalne strategije zapošljavanja kao relevantni za lokalno tržište rada opštine Tuzi:

PRIORITET 1: Povećanje zaposlenosti. Smanjenje stope nezaposlenosti

PRIORITET 2: Efikasno funkcionisanje tržišta rada

PRIORITET 3: Unapređenje kvalifikacija i kompetencija usklađenih sa potrebama tržišta rada

PRIORITET 4: Promovisanje socijalne inkluzije i smanjenje siromaštva

U procesu izrade lokalne strategije zapošljavanja velika pažnja posvećena je pitanjima znanja, vještina i kompetencija koje su potrebne na tržištu rada, a takođe i izazovima u pogledu povećanja socijalne inkluzije i aktivacije ranjivih grupa. Naime, u Crnoj Gori prema procjeni Evropske komisije *„još uvijek ne postoji dovoljna efikasnost i pokrivenost aktivnih politika tržišta rada koje bi trebalo da postoje da se pomogne tražiocima posla u pronalaženju održivog zaposlenja, sa posebnim fokusom na prekvalifikaciju i usavršavanje*”, a takođe potrebno je “*jačanje aktivacije zapošljavanja izgradnjom jačih veza između zapošljavanja i socijalnih usluga, kao i veza između stručnog i visokog obrazovanja*«.[[1]](#footnote-1)

Zato ova strategija u najvećoj mogućoj mjeri strijemi ka unapređenju stanja ljudskih resursa i jačanju socijalne inkluzije na lokalnom nivou, što je takođe jedan od prioriteta Nacionalne strategije održivog razvoja do 2030. godine.

Prilikom izrade dokumenta, u obzir je uzet i strateški okvir politike zapošljavanja Evropske unije, naročito Evropski stub socijalnih prava i njegovih 20 ključnih načela svrstanih u tri kategorije: (i) Jednake mogućnosti i pristup tržištu rada, (ii) Pravedni uslovi rada i (iii) Socijalna zaštita i inkluzija.

Lokalna politika zapošljavanja treba prvenstveno da doprinese daljem socio-ekonomskom razvoju opštine, pa je u procesu izrade lokalne strategije zapošljavanja potrebno uzeti u obzir prioritete i ciljeve opšte strategije razvoja opštine. Izrada Strateškog plana razvoja opštine Tuzi za period 2021-2026. je u fazi finalizacije, pa se usvajanje ovog krovnog lokalnog dokumenta očekuje do kraja godine, ali definisani prioriteti razvoja uzeti su u obzir u ovoj strategiji zapošljavanja.

# SOCIO-EKONOMSKA SITUACIJA

Opština Tuzi je od 1. septembra 2018. godine samostalna i tako najmlađa opština u Crnoj Gori. Njeno geografsko područje čine ravničarski dio, od obale Skadarskog jezera prema sjevero istoku do brdsko-planinskog dijela duž crnogorsko-albanske granice. Opština se nalazi na jugoistoku Crne Gore i ima odličnu geostratešku, geopolitičku i ekonomsku poziciju: od Jadranskog mora udaljena je samo 40-ak km, na njenoj teritoriji je granični prelaz sa Republikom Albanijom. Graniči se se Skadarskim jezerom sa južne strane a sa sjeverne i zapadne strane sa Gradskom opštinom Golubovci.[[2]](#footnote-2)

## 2.1 Demografska slika

Prema Popisu iz 2011. godine, kasnije formirana opština Tuzi je brojala 11420 stanovnika[[3]](#footnote-3). Posmatrano u odnosu na ukupnu populaciju Crne Gore iz 2011. godine, stanovništvo sadašnje opštine Tuzi je činilo 1,84% ukupne crnogorske populacije, odnosno 3,9% ukupne populacije Središnjeg regiona. Zvanična statistika u dijelu procjena stanovništva po opštinama za kasnije godine sve do 2019. godine nije bila dostupna.

Prema procjeni Monstata opština Tuzi broji 12371 stanovnika, što znači da se broj stanovnika povećao za 8,3% u odnosu na popisnu 2011. godinu. To povećanje je više od prosjeka u Središnjem regionu (3,7%) i značajno više od prosjeka u Crnoj Gori u posmatranom periodu (0,3%). Posljedično, stanovništvo u 2019. godini predstavlja 4,1% ukupne populacije Središnjeg regiona i 1,99% ukupne crnogorske populacije.

Prirodni priraštaj u opštini Tuzi se može posmatrati na osnovu podataka MONSTAT-a koji su na raspolaganju za 2019. godinu. Prema tim podacima, u posmatranoj godini je zabilježen pozitivan prirodni priraštaj od 62 osobe, što upućuje na zaključak da prirodno kretanje stanovništva još uvijek ne predstavlja problem za ovu opštinu. Sa druge strane, mjesečni podaci o unutrašnjim migracijama pokazuju da se opština Tuzi suočava sa negativnim migracionim saldom koji je u 2019. godini iznosio – 44 osobe. U 2019. godini se u opštinu Tuzi doselilo 146 osoba, dok se odselilo 190.

Tabela 1: Prirodni priraštaj i unutrašnje migracije

|  |  |  |  |  |
| --- | --- | --- | --- | --- |
| Godina | Prirodni priraštaj | UNUTRAŠNJE MIGRACIJE | | |
| Doseljenja | Odseljenja | Migracioni saldo |
| 2019. | 62 | 146 | 190 | -44 |

Izvor: MONSTAT

Kad su u pitanju unutrašnje migracije, stanovništvo se iz Tuzi uglavnom seli u Podgoricu (87,9% svih odseljenih u 2019. godini). Sa druge strane, doseljeni su takođe najbrojniji iz Podgorice (56,8%), sljede im doseljeni iz Bijelog Polja (16,4%), Rožaja (11,6%) i Bara (6,2%).

Ipak, pozitivni demografski trendovi posljednjih godina se odražavaju na broj djece u osnovnim školama. U školskoj godini 2019/2020. broj upisanih u osnovne škole iznosi 1450 (744 dječaka i 706 djevojčica) što predstavlja povećanje za 2,8% u odnosu na prethodnu godinu kad je bilo upisano 1411 djece. U istom periodu se u Crnoj Gori ukupan broj djece upisane u osnovnu školu povećao za 0,5%.

Učešće djece upisane u osnovne škole u 2019. godini u ukupnoj populaciji opštine iznosilo je 11,7% što je veći procenat u odnosu na mnoge crnogorske opštine i veći procenat od prosjeka Crne Gore (10,9%). To ukazuje na to da je populacija opštine Tuzi mlađa od crnogorskog prosjeka.

*Obrazovna struktura stanovništva (starosti 15 i više godina)****[[4]](#footnote-4)***

Obrazovna struktura odraslog stanovništva je jedan od ključnih faktora za socio-ekonomski razvoj društva pa i lokalnog tržišta rada. U 2011. godini Gradska opština Tuzi imala je 44,8% stanovništva sa završenom osnovnom školom, 38,6% stanovništva sa završenom srednjom školom i 6,9% stanovništva sa visokim stepenom obrazovanja.

Tabela 2: Obrazovna struktura stanovništva (starosti 15 i više godina)[[5]](#footnote-5)

|  |  |  |
| --- | --- | --- |
| **Stepen obrazovanja** | **Tuzi** | **%** |
| Bez školske spreme | 686 | 8,0 |
| Osnovno obrazovanje | 3.857 | 44,8 |
| Srednje obrazovanje | 3.324 | 38,6 |
| Više i visoko obrazovanje | 595 | 6,9 |
| Postdiplomske magistarske studije | 40 | 0,5 |
| Doktorat | 8 | 0,1 |
| Ostalo (bez izjašnjenja) | 106 | 1,2 |
| **Ukupno** | **8616** | **100,0** |

Izvor: MONSTAT

## 2.2 Ekonomija

### 2.2.1 Postojeća situacija i ekonomski trendovi

Privreda opštine Tuzi se, prema Studiji opravdanosti osnivanja opštine Tuzi (2013. godine) bazira na poljoprivredi, trgovini i turizmu. Shodno ovakvoj privrednoj strukturi, dominiraju mala i srednja preduzeća, od kojih se najveći broj bavi trgovinom na veliko i malo, a prema pomenutoj studiji, u porastu je broj preduzeća u oblasti poljoprivrede. Takođe, opština raspolaže određenim prirodnim resursima u vidu voda, šuma i mineralnih sirovina, pa treba budući razvoj bazirati na valorizaciji ovih resursa i razvoju sektora usluga u oblasti preduzetništva. U toku je izrada Strateškog plana razvoja opštine Tuzi koji će detaljno definisati prioritetne oblasti i pravce socio-ekonomskog razvoja.

*Aktivni poslovni subjekti u opštini*

U ovom trenutku teško je dati procjenu broja aktivnih poslovnih subjekata u opštini Tuzi, imajući u vidu da su Tuzi za mnoge firme upisani kao adresa sjedišta u Centralnom registru privrednih subjekata, dok je kao mjesto sjedišta upisana Podgorica. Te firme će kroz proces preregistracije prenijeti i mjesto sjedišta u Tuzi.

Prema Studiji o opravdanosti formiranja Opštine Tuzi (2013. godine), na teritoriji ove opštine registrovano je preko 350 privrednih subjekata u raznim oblicima organizovanja i u raznim oblastima djelovanja.

Prema podacima Lokalne uprave javnih prihoda 316 privrednih društava plaća određene namete Opštini Tuzi, kao što su, na primjer, prirez na porez, porez na nepokretnost ili naknade za opštinski put. To znači da te firme na neki način posluju na teritoriji Opštine Tuzi, imaju objekat u Tuzima, imaju radnike koji posao obavljaju u Tuzima, imaju magacin u Tuzima, itd.[[6]](#footnote-6)

Prema podacima Poreske uprave, finansijski izvještaj je u 2018. godini predalo 68 poslovnih subjekata, a u 2019. godini 84 poslovna subjekta.

Tabela 3: Poslovni subjekti koji su predali finansijski izvještaj prema djelatnosti, 2018. i 2019.

|  |  |  |
| --- | --- | --- |
| DJELATNOST | 2018. god. | 2019. god. |
| A POLJOPRIVREDA, ŠUMARSTVO I RIBARSTVO | 2 | 2 |
| C PRERAĐIVAČKA INDUSTRIJA | 9 | 10 |
| F GRAĐEVINARSTVO | 6 | 8 |
| G TRGOVINA NA VELIKO I TRGOVINA NA MALO I POPRAVKA MOTORNIH VOZILA I MOTOCIKALA | 38 | 43 |
| H SAOBRAĆAJ I SKLADIŠTENJE | 1 | / |
| I USLUGE SMJEŠTAJA I ISHRANE | 7 | 9 |
| M STRUČNE, NAUČNE I TEHNIČKE DJELATNOSTI | 1 | 1 |
| N ADMINISTRATIVNE I POMOĆNE USLUŽNE DJELATNOSTI | 3 | 5 |
| Q ZDRAVSTVENA I SOCIJALNA ZAŠTITA | 1 | 1 |
| S OSTALE USLUŽNE DJELATNOSTI | / | 5 |
| TOTAL | 68 | 84 |

Izvor: Poreska uprava Crne Gore

Najviše poslovnih subjekata koji su predali finansijski izvještaj je u djelatnosti (i) trgovina na veliko i trgovina na malo i popravka motornih vozila i motocikala i (ii) prerađivačka industrija. Najveće povećanje broja tih poslovnih subjekata je u 2019. godini u odnosu na prethodnu zapažen u djelatnosti trgovine. Takođe, u 2019. godini je registrovano i 5 poslovnih subjekata u ostalim uslužnim djelatnostima, konkretno djelatnosti frizerskih i kozmetičkih salona, što nije bio slučaj u 2018. godini.

*Poljoprivreda*

Područje opštine Tuzi je zbog svojih klimatskih i zemljišnih uslova značajno područje biljne i stočarske poljoprivredne proizvodnje u Crnoj Gori. Biljna prozvodnja obuhvata povrtarstvo, vinogradarstvo, voćarstvo, itd. U pogledu stočarstva, koje je naročito karakteristično za brdski dio Malesije preovlađuju ovčarstvo i govedarstvo.[[7]](#footnote-7)

Tabela 4: Stočni fond[[8]](#footnote-8)

|  |  |
| --- | --- |
| Vrsta životinja | Broj |
| Goveda | 1653 |
| Ovce | 5589 |
| Koze | 783 |
| Svinje | 937 |

Poljoprivreda je vjekovima bila osnovna djelatnost ljudi ovog kraja. Zvanični sekundarni podaci o poljoprivrednim gazdinstvima i broju poljoprivrednih osiguranika za opštinu Tuzi nijesu na raspolaganju. Prema procjenama Sekretarijata za poljoprivredu i ruralni razvoj opštine Tuzi oko 80% stanovništva angažovano je u toj oblasti.

Prema informaciji Sekretarijata za poljoprivredu i ruralni turizam u opštini Tuzi registrovano je 553 poljoprivrednih gazdinstava (podaci preuzeti od strane Ministarstva poljoprivrede i ruralnog razvoja, Direktorat za plaćanje).

*Turizam*

Opština Tuzi ima arheološke, arhitektonske i prirodne potencijale za razvoj turizma. U maju 2019. godine osnovana je Turistička organizacija, koja je značajna za promociju turističkih potencijala opštine.

Tabela 5: Dolasci i noćenja turista, 2019

|  |  |  |  |
| --- | --- | --- | --- |
| DOLASCI TURISTA | | NOĆENJA TURISTA | |
| Ukupno | % od ukupnih dolazaka turista u Crnoj Gori | Ukupno | % od ukupnih noćenja turista u Crnoj Gori |
| 2.266 | 0,09 | 4.869 | 0,03 |

*Izvor: MONSTAT*

Prema podacima Monstata u 2019. godini zabilježeno je 2.266 posjeta turista što predstavlja 0,1% svih posjeta turista u Crnoj Gori u toj godini. Ostvareno je 4.869 noćenja. Svi dolasci i noćenja ostvarena su od strane stranih turista.

# 3. TRŽIŠTE RADA

## 3.1 Zaposlenost

Ukupan broj zaposlenih u opštini Tuzi je 2011. iznosio 1818[[9]](#footnote-9). Opština Tuzi je zapošljavala 2,0% radne snage zaposlene u Središnjem regionu, odnosno 1,1% ukupne zaposlenosti u Crnoj Gori (2011. godina). Odnos između broja registrovanih zaposlenih i broja stanovnika 2011. godine iznosio je 0,16. U odnosu na Crnu Goru, ovaj indikator je 2011. godine bio niži (na nivou Crne Gore iznosi 0,26).

Tabela 6: Broj zaposlenih prema mjestu zaposlenja u opštini Tuzi, 2019. i I.-VI. 2020.

|  |  |  |
| --- | --- | --- |
|  | 2019. | I.-VI. 2020. |
| JANUAR | 1.069 | 1.925 |
| FEBRUAR | 1.104 | 1.962 |
| MART | 1.158 | 1.965 |
| APRIL | 1.595 | 1.951 |
| MAJ | 2.029 | 1.915 |
| JUN | 2.016 | 1.924 |
| JUL | 1.981 |  |
| AVGUST | 1.965 |  |
| SEPTEMBAR | 1.977 |  |
| OKTOBAR | 1.964 |  |
| NOVEMBAR | 1.927 |  |
| DECEMBAR | 1.927 |  |
| PROSJEK: | 1.726 | 1.940 |

Izvor: Poreska uprava Crne Gore, Lokalna uprava opštine Tuzi

Prema podacima Poreske uprave Crne Gore i Lokalne uprave na teritoriji opštine Tuzi u 2019. godini bilo je u prosjeku zaposleno 1762 ljudi, uključujući 815 radnika u agenciji za privremeno zapošljavanje (VS SOLUTION" društvo sa ograničenom odgovornošću za usluge ustupanja zaposlenih Tuzi). U djelatnosti »Trgovina na veliko i trgovina na malo i popravka motornih vozila i motocikala« zaposleno je 721 radnika (0,9% ukupnog broja zaposlenih).

U prvoj polovini 2020. godine prosječan broj zaposlenih iznosi 1940, što predstavlja povećanje za 214 ili za 12,1%.

## 3.2 Nezaposlenost[[10]](#footnote-10)

U 2019. godini broj registrovanih nezaposlenih lica iznosio je 914, što predstavlja smanjenje za 188 lica ili 20,5% u odnosu na prethodnu godinu. U istom periodu se broj nezaposlenih u prosjeku u Crnoj Gori smanjio za 9,1%.

U 2019. godini su žene, prijavljene na evidenciji Biroa rada Tuzi predstavljale 54% ukupnog broja nezaposlenih lica. U odnosu na 2019. godinu njihov broj se smanjio čak za 24,2% (od 517 u 2018. na 379 u 2019. godini).

Grafik 1: Broj nezaposlenih lica, Tuzi, 2018.- VI. 2020.

U 2019. registrovana nezaposlenost je činila 5,9% ukupnog stanovništva opštine, što ukazuje na lošiju situaciju nego što je to u prosjeku u Središnjem regionu (4,36%) ali ipak bolju situaciju od prosjeka na nivou Crne Gore (6,05%).

Zbog negativnog uticaja kovid 19 na djelovanje privrede i tržišta rada u cijelini, broj registrovanih nezaposlenih se u prvoj polovini 2020. godine povećao za 15,2%, a kod žena za 1,6%. Na to povećanje su vjerovatno uticale i mjere Vlade namijenjene ublažavanju negativnih posljedica kovid 19 na privredu i stanovništvo. Ipak, povećanje broja nezaposlenih je u prvoj polovini 2020. godine veće nego što je to slučaj u prosjeku na nivou Crne Gore (11,4%).

### **3.2.1 Strukturne karakteristike nezaposlenih lica prijavljenih na Birou rada Tuzi**

*Obrazovna struktura nezaposlenih lica*

Tabela 7: Nezaposlena lica prema stepenu stručne spreme i polu



Podaci o obrazovnoj strukturi registrovanih nezaposlenih lica pokazuju da više od polovine svih nezaposlenih predstavljaju nekvalifikovana lica, to znači oni sa I. i II. stepenom stručne spreme. Dodatno, njihovo učešće u ukupnoj nezaposlenosti čak pokazuje trend rasta. Dok su nekvalifikovani u 2018. godini predstavljali 51,8% svih nezaposlenih, njihov udio je krajem 2019. godine iznosio 54,1% a u junu 2020. godine 55,4%.

U pogledu učešća nekvalifikovanih u ukupnom broju žena prijavljenih na evidenciji Biroa rada situacija je još nešto lošija. U 2018. godini 53,2% svih nezaposlenih žena bilo je nekvalifikovano, u 2019. godini 56,4% a u junu 2020. godine 56,3%.

U 2018. godini visokokvalifikovane osobe činile su 15% svih registrovanih nezaposlenih u ovoj opštini, a u 2019. godini 14,2%.

*Dugoročno nezaposlena lica*

Sljedeći strukturni problem nezaposlenosti u opštini Tuzi je dugoročna nezaposlenost. Više od polovine svih nezaposlenih lica su ***dugoročno nezaposleni***, dakle prijavljeni na evidenciji Biroa rada 12 mjeseci i više. Štaviše, njihov udio se u 2019. godini, kad se nezaposlenost smanjila, povećao ( na 66,5%). Udio dugoročno nezaposlenih lica u Tuzima u 2019. godini bio je značajno viši od udjela dugoročno nezaposlenih u ukupnoj nezaposlenosti na nivou Crne Gore (61,3% svih nezaposlenih i 57,6% među ženama).

Tabela 8: Dugoročno nezaposlena lica na evidenciji Biroa rada Tuzi

|  |  |  |  |  |  |  |
| --- | --- | --- | --- | --- | --- | --- |
|  | Ukupno | ž | DUGOROČNO NEZAPOSLENA LICA | | | |
| Broj | % od svih nezaposlenih | Žene | % od svih žena |
|  |
| 2018. | 914 | 517 | 563 | 61,6 | 311 | 55,2 |  |
| 2019. | 725 | 391 | 482 | 66,5 | 245 | 50,8 |  |
| VI.2020. | 836 | 469 | 482 | 57,7 | 252 | 52,3 |  |

U 2020. godini njihov broj se nije promijenio, ali se zbog većeg priliva novoprijavljenih na evidenciju i posljedično povećanja broja nezaposlenih njihov udio u cjelokupnom broju nezaposlenih smanjio na 57,7%, što je jednako prosjeku učešća dugoročno nezaposlenih u ukupnom broju na evidenciji u Crnoj Gori.

*Nezaposlena lica bez radnog staža*

Tabela 9: Nezaposlena lica bez radnog staža na evidenciji ZZZCG Biro rada Tuzi

|  |  |  |  |  |  |  |
| --- | --- | --- | --- | --- | --- | --- |
| Godina | Ukupan broj nezaposlenih | Ž | BEZ RADNOG STAŽA | | | |
| SVI | % od ukupnog broja nezaposlenih | Žene | % od svih žena |
| 2018. | 914 | 517 | 640 | 70,0 | 397 | 76,8 |
| 2019. | 726 | 392 | 479 | 66,0 | 287 | 73,2 |
| VI. 2020 | 836 | 469 | 547 | 65,4 | 333 | 71,0 |

Veliki broj nezaposlenih lica na evidenciji je bez radnog staža. Iako se u posmatranom periodu njihov udio u ukupnoj nezaposlenosti smanjuje, njihovo učešće je značajno iznad prosjeka ukupnog udjela lica bez radnog staža na evidenciji Zavoda za zapošljavanje Crne Gore (41,5% u 2019. godini). Još nepovoljnije je u tom pogledu stanje sa brojem nezaposlenih žena bez radnog staža.

Tabela 10: Nezaposlena lica prema godinama starosti na evidenciji ZZZCG Biro rada Tuzi

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | GODINE STAROSTI | | | | | | | | | | | | | | |
| Ukupno | ž | Do  18g | ž | Preko  18 | ž | Preko  25 | ž | Preko  30 | ž | Preko  40 | ž | Preko | ž |
| do25g | do30g | do40g | do50g | 50g |
| 2018. | 914 | 517 | 1 | 0 | 154 | 98 | 114 | 77 | 223 | 148 | 209 | 110 | 213 | 84 |
| 2019. | 726 | 392 | 2 | 2 | 96 | 56 | 72 | 46 | 172 | 109 | 179 | 100 | 205 | 79 |
| VI.2020. | 836 | 469 | 3 | 2 | 91 | 51 | 85 | 56 | 212 | 138 | 210 | 119 | 235 | 103 |

U pogledu starosne strukture nezaposlenih primjećuje se smanjivanje broja mladih starosti do 30 godina na evidenciji. U 2018. godini bilo je prijavljeno 266 mladih (29% svih nezaposlenih), dok se u 2019. godini njihov broj smanjio na 170 (23,4% svih nezaposlenih).

Tabela 11: Lica sa invaliditetom prijavljena na evidenciji Biroa rada Tuzi

|  |  |  |  |  |  |  |
| --- | --- | --- | --- | --- | --- | --- |
|  | 2018. | | 2019. | | VI.2020. | |
| Total | ž | Total | ž | Total | Ž |
| Tuzi | 49 | 18 | 139 | 62 | 137 | 64 |
| Crna Gora | 8222 | 4477 | 11163 | 6720 | 11067 | 6696 |

Na evidenciji Biroa rada Tuzi u 2019. godini bilo je prijavljeno ukupno 139 lica sa invaliditetom, što predstavlja ogromno povećanje u odnosu na 2018. godinu kad ih je bilo 49. U 2019. godini njihovo učešće u ukupnoj nezaposlenosti iznosilo je 19,1%, što je ipak značajno manje od učešća lica sa invaliditetom u ukupnoj nezaposlenosti u Crnoj Gori (29,7%).

Posmatrano po stepenu obrazovanja među licima sa invaliditetom u opštini Tuzi preovlađuju nekvalifikovana lica (84 ili 60,4% svih nezaposlenih u 2019. godini), a zatim slijede srednjekvalifikovana (III. i IV. stepen stručne spreme).

Oko 50% lica sa invaliditetom je starije od 50 godina.

## 

## 3.3 Programi i mjere Zavoda za zapošljavanje Biro rada TUZI[[11]](#footnote-11)

*Stručni tretman nezaposlenih lica*

Zavod za zapošljavanje Crne Gore u cilju pružanja pomoći nezaposlenim osobama vodi informativne razgovore i individualne intervjue, organizuje informativno-motivacione seminare i priprema individualne planove zapošljavanja.

U 2019. godini savjetodavne usluge sprovedene su za nezaposlena lica, kroz 550 intervjua i 176 informativnih razgovora. U skladu sa Zakonom o posredovanju pri zapošljavanju i pravima za vrijeme nezaposlenosti[[12]](#footnote-12) utvrđuje se individualni plan zapošljavanja sa nezaposlenim licem u roku od 45 dana nakon prijave u evidenciju ZZZCG radi pripreme za zapošljavanje i aktivnog traženja zaposlenja. Savjetovanje se sprovodi i kroz informativno-motivacione radionice, u koje je u 2019. godini u Tuzima bilo uključeno 55 nezaposlenih lica.

*Karijerno savjetovanje*

Usluge karijernog savjetovanja nijesu dostupne nezaposlenim licima u Tuzima. Prema mišljenju lokalnih partnera neophodno je *jačanje karijernog savjetovanja* za djecu, mlade, kao i odrasle. Potrebno je organizovati *posjete srednjim školama za osnovnoškolce, upoznavanje sa sferom rada, zanimanjima i radnim mjestima* (razgovori, posjete poslodavcima) i generalno uložiti napore u promjenu svjesti radne snage o potrebama za cjeloživotnim učenjem i aktivnim traženjem posla.

*Aktivne mjere zapošljavanja*

Tabela 12: Uključivanje nezaposlenih u aktivne mjere zapošljavanja

|  |  |  |  |  |  |  |
| --- | --- | --- | --- | --- | --- | --- |
| Godina | Obrazovanje i osposobljavanje odraslih | Javni radovi | Osposobljavanje za rad kod poslodavca | Osposobljavanje za samostalan rad | Program “Stop sivoj ekonomiji” | Ukupno |
|  |
| 2019. | 5 | 18 | 0 | 1 | 4 | 28 |  |

U mjere aktivne politike zapošljavanja u 2019. godini bilo je uključeno 28 lica, što predstavlja 3,8% prosječnog broja prijavljenih na evidenciji biroa u toj godini. Obuhvat nezaposlenih lica mjerama aktivne politike zapošljavanja je manji od prosjeka u Crnoj Gori (6,0%).

*Profesionalna rehabilitacija lica sa invaliditetom*

U skladu sa Zakonom o profesionalnoj rehabilitaciji i zapošljavanju lica sa invaliditetom[[13]](#footnote-13), u Zavodu za zapošljavanje Crne Gore organizovan je Fond za profesionalnu rehabilitaciju i zapošljavanje lica sa invaliditetom. Sredstva Fonda se prvenstveno obezbjeđuju iz posebnog doprinosa, koji uplaćuju poslodavci koji nijesu ispunili propisanu kvotu pri zapošljavanju lica sa invaliditetom. Sredstva Fonda, shodno Zakonu mogu se koristiti, za: mjere i aktivnosti profesionalne rehabilitacije za nezaposlena i zaposlena lica sa invaliditetom, sufinansiranje posebnih organizacija za zapošljavanje, programe aktivne politike zapošljavanja u kojima učestvuju lica sa invaliditetom, subvencije, finansiranje grant šema i novčane pomoći za učesnike u mjerama profesionalne rehabilitacije.

U mjere profesionalne rehabilitacije u 2019. godini bilo je uključeno 10 lica sa invaliditetom iz opštine Tuzi.

*Program stručnog osposobljavanja lica sa stečenim visokim obrazovanjem*

U Program stručnog osposobljavanja lica sa stečenim visokim obrazovanjem u Tuzima nije bilo uključeno nijedno lice.

## 

## 3.4 Tražnja radne snage

Tražnja radne snage ogleda se kroz podatke o broju prijavljenih slobodnih radnih mjesta a i zapošljavanju nezaposlenih lica sa evidencije. U Tuzima su rijetko objavljena slobodna radna mjesta pa se za posredovanje koriste potrebe i objavljena slobodna radna mjesta poslodavaca u Podgorici. Takođe, podaci o zapošljavanju iz evidencije nezaposlenih za 2018. i 2019. godinu nijesu dostupni.

*Sezonsko zapošljavanje*

*U*  2019. godini 132 lica iz evidencije Biroa rada Tuzi bila su uključena u sezonsko zapošljavanje, što predstavlja 1,1% ukupnog broja zaposlenih na sezonskim poslovima u Crnoj Gori u toj godini.

U 2020. se potražnja za sezonskim radnicima u Crnoj Gori drastično smanjila. Iz evidencije nezaposlenih u opštini Tuzi u sezonsko zapošljavanje je bilo uključeno 21 lice (0,68% svih u sezonskom zapošljavanju u Crnoj Gori).

## 3.5 Deficitarna i potencijalno deficitarna zanimanja

Deficitarna i potencijalno deficitarna zanimanja na lokalnom tržištu rada pratimo kroz kretanje broja nezaposlenih, novoprijavljenih na evidenciji zavoda, zapošljavanja i oglašavanja slobodnih radnih mjesta. Tokom 2018. godine, najdeficitarnija zanimanja su bili trgovci, šumari, bravari, mehaničari i mašinisti, automehaničari, ali i zanimanja sa visokom stručnom spremom kao što su ekonomisti. [[14]](#footnote-14)

U cilju prikupljanja informacija o potrebama na tržištu rada predstavnici lokalne uprave su pripremili upitnik za poslodavce u opštini.

Ključni nalazi:

* Upitnik je popunilo 12 poslodavaca.
* Veći dio poslodavaca traži novu radnu snagu. Tražena su sljedeća zanimanja: *prodavač/ica, montažer namještaja, konobar, kuvar, magacioner, menadžer, ekonomista/kinja, pravnik/ca, vozač, buregdžija, pomoćni radnik, trgovac.*
* Problemi sa kojima se susreću privrednici pri zapošljavanju nove radne snage su sljedeći: neposlušnost, traže nemoguće radne uslove, veliki troškovi, mala zarada, deficit pri određenim profesijama kao što je buregdžija, pouzdanost, nedostatak radne discipline, neodgovornost i neozbiljnost u radu.
* Tražene karakteristike: radno iskustvo, savjesnost, ljubaznost, sposobnost u trgovini, prilagodljivost, poznavanje svog posla, poznavanje rada na određenim mašinama, tačnost, povjerljivost, marljivost.
* Nijedan ispitanik nije do sada koristio pomoć ZZZCG ili druge vrste pomoći pri zapošljavanju nove radne snage.
* U većini slučajeva mnogi ispitanici bi prihvatili da obučavaju nezaposlena lica u njihovim firmama uz novčanu pomoć.
* Takođe, većina privrednika je saglasna da bi im bila potrebna finansijska pomoć pri zapošljavanju nove radne snage kao i pomoć za bolje poslovanje njihovih firmi.

Prema podacima i informacijama Biroa rada Tuzi u 2019. godini poslodavci su najviše tražili trgovce, pomoćne radnike u kuhinji i sezonske radnike. Kao deficitarna zanimanja navode se kuvari, dobri kvalifikovani prodavci i frizeri. Ključan problem je nemotivisanost nezaposlenih osoba za rad i zaposlenje, kao i za mjere APZ.

Potrebno je napomenuti da tradicionalna okolina još uvijek postavlja određena ograničenja za mlade žene, iako postoji određen broj žena koje su zainteresovane za obuku i (samo)zapošljavanje.

## 3.6 Ponuda obrazovanja i osposobljavanja odraslih u opštini

Učenje i obrazovanje odraslih predstavljaju značajnu komponentu procesa cjeloživotnog učenja koje objedinjuje različite oblike i programe formalnog obrazovanja, neformalnog, informalnog i samousmjerenog učenja (Strategija obrazovanja odraslih Crne Gore 2015-2025).

Strategija obrazovanja odraslih definiše sljedeće prioritetne ciljeve:

* Povećati socijalnu uključenost odraslih građana kroz aktivnosti cjeloživotnog učenja i obrazovanja;
* Unapređivati  znanja, vještine i kompetencije odraslih za zapošljivost,  mobilnost na tržištu rada i konkurentnost;
* Povećati kompetencije zaposlenih u cilju postizanja bržeg privrednog rasta;
* Uspostaviti sistem osiguranja kvaliteta u obrazovanju odraslih;
* Obezbijediti fleksibilan i održav sistem obrazovanja odraslih.

Posljednjih godina u Crnoj Gori vidljiv je napredak u ovoj oblasti, kako u pogledu usvajanja novih programa obrazovanja za sticanje stručne kvalifikacije, tako i za sticanje i unapređenje ključnih kompetencija. Takođe, značajno se povećao broj licenciranih organizatora obrazovanja u Crnoj Gori. Ipak u opštini Tuzi nema licenciranih organizatora obrazovanja odraslih, ali je moguće koristiti programe koje nude brojni licencirani organizatori u Podgorici.

## 3.7 Socijalna inkluzija

Aktivnosti usmjerene na povećanje socijalne inkluzije su od velike važnosti za povećanje zapošljenosti i stvaranje jednakih mogućnosti za sve građane, ali pošto je situacija u tom pogledu po opštinama različita, svaka opština treba da usvoji pristup prilagođen lokalnom kontekstu.

U pogledu jednakih mogućnosti za obrazovanje potrebno je naglasiti da se djeca i odrasla lica sa invaliditetom susreću sa mnogim ograničenjima u pogledu obrazovanja, uključujući arhitektonske prepreke.

Sljedeći problem je neznanje službenog jezika u ruralnim područjima pa bi u tom pogledu bilo potrebno razmotriti mogućnost za institucionalno približavanje obrazovanja odraslih na albanskom jeziku. Takođe, multijezička sredina bi trebala da nudi mogućnost učenja oba jezika.

Nezaposlene žene iskazuju sve veće interesovanje za pokretanje biznisa (proizvodnja tradicionalnih jela, izrada suvenira), ali se plaše da zbog slabe i sezonske potražnje ne bi uspjele da ostvare adekvatan profit.

*Korisnici socijalne zaštite*

Tabela 13: Korisnici MOP, 2019. godine

|  |  |  |  |
| --- | --- | --- | --- |
|  | Korisnici MOP u 2019. godini | | |
|  |
| Broj porodica | Broj članova | Broj članova porodice korisnika MOP-a/ukupno stanovništvo |  |
| Tuzi | 208 | 716 | 5,8 |  |
| Središnji region | 3541 | 11450 | 3,8 |  |
| Crna Gora | 8777 | 29470 | 4,7 |  |

Izvor, MONSTAT, MRSS

U 2019. godini bilo je 208 porodica i 716 članova korisnika Materijalnog obezbjeđenja porodice (MOP). Broj korisnika MOP članova porodice u 2019. godini u Tuzima iznosio je 5,8% ukupnog stanovništva opštine. Ovaj indikator u posmatranom periodu je u odnosu na prosjek Sjevernog regiona i ukupno Crne Gore viši (3,8% i 4,7% respektivno).

*Grupe u nepovoljnom položaju na tržištu rada u opštini Tuzi*

Na osnovu analize podataka iz sekundarnih izvora informacija i poznavanja situacije na lokalnom tržištu rada, članovi lokalnog partnerstva za zapošljavanje odredili su sljedeće grupe koje su u najnepovoljnijem položaju na lokalnom tržištu rada:

* Romi i Egipćani
* Dugoročno nezaposlena lica (preko 3 godine, žene)
* Nekvalifikovani (bez radnog staža, žene)
* Bez radnog staža (30-40 godina, nekvalifikovani, žene)
* Mladi sa IV stepenom stručne spreme bez radnog iskustva

## 3.8 Zaključak

Raspoloživi podaci o opštini Tuzi ukazuju da bi politike zapošljavanja i sveukupne politike lokalne uprave u narednom periodu trebale biti usmjerene na najosjetljivije grupe na tržištu rada. Tu se prvenstveno misli na niskokvalifikovane osobe koji čine preko polovine nezaposlenih, a za kojima očigledno ne postoji dovoljna tražnja na lokalnom tržištu rada, ili njihova znanja i vještine ne odgovaraju poslodavcima.

Takođe, pomenute politike bi trebale biti usmjerene i na osobe koje su bez radnog staža, koje takođe čine najveći dio registrovane nezaposlenosti, kao i dugoročno nezaposlene osobe i korisnike MOP.

U domenu svojih nadležnosti, opština bi trebala da podrži sticanje visokoškolskih kvalifikacija među mlađim stanovništvom, s obzirom na zaostajanje opštine u pogledu obrazovne strukture stanovništva radnog uzrasta.

Grafik 2: Odabrani indikatori za opštinu Tuzi u odnosu na Crnu Goru, %. (2019.)

*Izvor: MONSTAT, Ministarstvo rada i socijalnog staranja Crne Gore, ZZZCG*

# 4. SWOT ANALIZA

Lokalno tržište rada zavisi od okruženja koje utiče na njegovo djelovanje. Da bi se identifikovale prednosti i slabosti (unutrašnje okruženje) i mogućnosti i prijetnje (spoljne okruženje) koje utiču na lokalno tržište rada i radnu snagu korištena je metoda SWOT analize.

U prvom koraku urađena je SWOT analiza funkcionisanja lokalnog tržišta rada. Pošto je ljudski kapital jedan od najvažnijih faktora uticaja na dalji socio-ekonomski razvoj opštine i tržišta rada, druga SWOT analiza posvećena je znanjima i vještinama koje su potrebne na tržištu rada a time oblasti obrazovanja i osposobljavanja radne snage.

U trećem dijelu, posebna pažnja posvećena je socijalnoj inkluziji na lokalnom tržištu rada sa ciljem da se putem SWOT analize stekne bolji uvid i razumijevanje situacije. To je preduslov za adekvatno targetiranje onih koji su u najnepovoljnijem položaju na lokalnom tržištu rada, kao i za kreiranje programa i mjera koje odgovaraju potrebama tih ciljnih grupa.

Na kraju SWOT analize identifikovane su ključne šanse za unapređenje zapošljavanja i dati prijedlozi za unapređenje, te identifikovani ključni izazovi koje je potrebno uzeti u obzir**.**

## 4.1 TRŽIŠTE RADA I RADNA SNAGA

|  |  |
| --- | --- |
| PREDNOSTI | SLABOSTI |
| * Geografski položaj * Turistički i drugi potencijali * Poljoprivreda (različite grane a najviše stočarstvo) * Osnivanje malih i srednjih preduzeća * Tradicionalne djelatnosti – npr. prerada vune * Sekretarijat za poljoprivredu i ruralni razvoj izdvaja sredstva i ulaže u poljoprivredu imajući u vidu da je u ovom sektoru angažovano oko 80% lokalnog stanovništva * Podrška ženskom preduzetništvu * Mogućnost za razvoj sporta (npr. sport na vodi, camping) | * Nedovoljna iskorištenost prirodnih potencijala * Nedovoljno izdvajanje sredstava za razvoj preduzetništva * Nepostojanje dovoljno podataka za opštinu Tuzi * Nemotivisanost za prihvatanje poslova ponuđenih od strane Biroa rada * Nedovoljna finansijska sredstva za otvaranje novih radnih mjesta i pokretanje biznis ideja * Veliki udio nekvalifikovanih u ukupnom broju nezaposlenih * Nedovoljna osnaženost i motivisanost žena da se uključe u tržište rada * Neusklađenost obrazovanja sa tržištem rada |
| ŠANSE/MOGUĆNOSTI | PRIJETNJE |
| * Strane investicije (Turska) * IPA projekti, prekogranična saradnja * Agrobudžet | * Socijalna politika - visina novčanih davanja koja demotivišu korisnike za rad * Nepoštovanje zakona * Pandemije * Izgradnja hidroelektrane u Albaniji |

KLJUČNE RAZVOJNE ŠANSE ZA UNAPREĐENJE ZAPOŠLJAVANJA

1. Poljoprivreda (posebno organska proizvodnja) – potrebno je podržavati mala preduzeća;
2. Turizam – geografski položaj pogodan je za sve vrste turizma (kulturno-istorijski spomenici, izlaz na rijeku i jezero, posmatranje ptica). Jedna studija za razvoj turizma u okolnim selima rijeke Cijevne pokazala je da je ovo područje pogodno i za razvoj ruralnog turizma.

KLJUČNI IZAZOVI

* + - Edukacija – potrebno je jačanje srednjeg stručnog obrazovanja;
    - Karijerna orjentacija je posebno važna i potrebno je rano u sistemu obrazovanja usmjeravati djecu prilikom odabira budućeg poziva;
    - Cjeloživotno učenje.

## 4.2 OBRAZOVANJE I OSPOSOBLJAVANJE RADNE SNAGE U OPŠTINI

**SWOT ANALIZA OBRAZOVANJA ODRASLIH NA LOKALNOM NIVOU**

|  |  |
| --- | --- |
| PREDNOSTI | SLABOSTI |
| * Potencijalni organizator obrazovanja odraslih * Geografski položaj opštine i blizina glavnog grada sa bogatom ponudom programa obrazovanja odraslih * Programi i mjere koje nudi ZZZCG (Područna jedinica Podgorica) * Postoji interes za osposobljavanje za određena zanimanja, iako ograničen | * Nepostojanje karijernog centra * Slaba motivisanost za obrazovanje odraslih * Nepostojanje programa za obrazovanje odraslih u opštini * Nepostojanje programa obrazovanja odraslih na albanskom jeziku |
| ŠANSE/MOGUĆNOSTI | PRIJETNJE |
| * Mjere Vlade * Fondovi (IPA, drugi donatori) | * Pandemija * Političke i ekonomske okolnosti |

PRIJEDLOZI ZA UNAPREĐENJE U POGLEDU ZNANJA I VJEŠTINA RADNE SNAGE:

1. Formiranje omladinskog kluba (van školske zgrade);
2. Institucionalno približavanje obrazovanja odraslih na albanskom jeziku.

## 4.3 SOCIJALNA INKLUZIJA/SOCIJALNA ISKLJUČENOST NA LOKALNOM TRŽIŠTU RADA

|  |  |
| --- | --- |
| PREDNOSTI | SLABOSTI |
| * Institucionalna podrška (biro rada, CSR, lokalna uprava) * Kapaciteti za rad sa grupama (potencijal) * Položaj opštine koji omogućava pristup uslugama u Glavnom gradu * Spremnost Opštine za saradnju sa drugima | * Nedovoljna aktivnost NVO * Nedostatak adekvatnih programa i mjera * Nedostatak strateškog planiranja na lokalnom nivou * Odsustvo finansijske podrške * Nedostatak znanja i vještina za rad sa ranjivim grupama * Premali broj ranjivih grupa uključenih u aktivne mjere zapošljavanja |
| ŠANSE/MOGUĆNOSTI | PRIJETNJE |
| * Savjet Evrope – Romacted program * EU fondovi i ostali donatori (prekogranična saradnja) * Saradnici u nastavi i zdravstvu za ugrožene grupe | * Uticaj političkih faktora * Vanredne okolnosti (pandemije) |

PRIJEDLOZI ZA UNAPREĐENJE:

1. Donošenje strateškog i pravnog okvira na lokalnom nivou;
2. Promocija socijalne uključenosti i tolerancije;
3. Bolje upoznavanje potreba ciljnih grupa;
4. Umrežavanje institucija (lokalna samouprava, CSR, NVO).

## 4.4. KLJUČNI PROBLEMI LOKALNOG TRŽIŠTA RADA

Na osnovu analize tržišta rada i prikupljenih sekundarnih podataka, SWOT analiza, identifikovani su sljedeći ključni problemi lokalnog tržišta i zapošljavanja u opštini Tuzi:

* **Ključni problem br. 1**: Nezaposlenost;
* **Ključni problem br. 2**: Nepovoljna struktura nezaposlenih lica (dugoročna nezaposlenost, velik broj nekvalifikovanih lica, zatim lica bez radnog staža, naročito žena).

# 5. VIZIJA, CILJEVI, PRIORITETI I MJERE STRATEGIJE ZAPOŠLJAVANJA

## 5.1 VIZIJA OPŠTINE U POGLEDU ZAPOŠLJAVANJA I RAZVOJA RADNE SNAGE

***„Do 2030 godine Opština Tuzi imaće manji broj nezaposlenih, kao i***

***veći broj socijalno uključenih zbog povećanih mogućnosti zapošljavanja“.***

## 5.2 CILJEVI I AKTIVNOSTI ZA PERIOD 2021-2025

|  |  |
| --- | --- |
| **STRATEŠKI CILJ:** | SMANJENJE NEZAPOSLENOSTI |

|  |  |
| --- | --- |
| Cilj 1 | Podrška samozapošljavanju i preduzetništvu |

|  |  |
| --- | --- |
| Cilj 2 | Unapređenje znanja i vještina radne snage |

|  |  |
| --- | --- |
| Cij 3 | Povećana socijalna inkluzija ranjivih grupa |

**INDIKATORI USPJEHA**

|  |  |  |
| --- | --- | --- |
| **Operativni cilj** | **Polazna vrijednost**  **(2019. godina)** | **Ciljana vrijednost**  **(2025. godina)** |
| C1: Podrška samozapošljavanju i preduzetništvu | 0 lica uključenih u mjere APZ za podršku samozapošljavanju | Najmanje 130 lica uključenih u mjere za podršku samozapošljavanju i preduzetništvu |
| C2: Unapređenje znanja i vještina radne snage | 19[[15]](#footnote-15) lica uključenih u programe obrazovanja i osposobljavanja u 2019. - 2.4 % svih nezaposlenih lica | Najmanje 140 lica uključenih u programe obrazovanja i osposobljavanja |
| C3: Povećana socijalna inkluzija | 15 lica iz osjetljivih kategorija uključeno | Najmanje 88 lica iz ranjivih grupa uključeno u mjere |

## 5.3 MJERE/ AKTIVNOSTI ZA PERIOD 2021-2025

|  |  |  |
| --- | --- | --- |
| **Cilj 1: Povećanje mogućnosti zapošljavanja** | | |
| **Mjere** | | **Vremenski period** |
| 1.1 | Podrška samozapošljavanju (grantovi ZZZCG – IPA) | 2021-2025 |
| 1.2 | Podrška ženskom preduzetništvu (Odluka o budžetu opštine Tuzi) | 2021-2025 |
| 1.3 | Lokalne inicijative zapošljavanja (SOPEES) | 2021-2023 |

|  |  |  |
| --- | --- | --- |
| **Cilj 2: Unapređenje znanja i vještina radne snage** | | |
| **Mjere** | | **Vremenski period** |
| 2.1 | Motivisanje NL za uključivanje programe obuka (motivacioni seminari) | 2021-2025 |
| 2.2 | Programi obrazovanja odraslih (uključujući ključne vještine) | 2021-2025 |
| 2.3 | Sprovođenje obuke za eksperte za profesionalnu orjentaciju (projekat) | 2021-2025 |
| 2.4 | Uspostavljanje karijernog centra u saradnji sa Srednjom Mješovitom Školom „25. Maj“ (projekat) | 2023-2025 |
| 2.5 | Osposobljavanje za samostalan rad | 2021-2025 |
| 2.6 | Osposobljavanje za rad kod poslodavca | 2021-2025 |

|  |  |  |
| --- | --- | --- |
| **Cilj 3: Povećana socijalna inkluzija** | | |
| **Mjere** | | **Vremenski period** |
| 3.1 | Podizanje svijesti o značaju i promocija zaposlenja LSI kod poslodavaca | 2021-2025 |
| 3.2 | Motivisanje LSI za aktivaciju | 2021-2025 |
| 3.3 | Uključivanje LSI u mjere profesionalne rehabilitacije | 2021-2025 |
| 3.4 | Funkcionalno opismenjavanje ranjivih grupa | 2021-2025 |
| 3.5 | Uključivanje ranjivih grupa u javne radove | 2021-2025 |

# 6. UPRAVLJANJE, MONITORING, IZVJEŠTAVANJE I PROMOCIJA

UPRAVLJANJE

Za koordinaciju sprovođenja Strategije biće odgovoran Sekretarijat za lokalnu samoupravu Opštine Tuzi.

Takođe, Sekretarijat za lokalnu samoupravu obezbijediće, u saradnji sa lokalnom partnerskom grupom za zapošljavanje, pripremu godišnjeg akcionog plana, kao instrumenta za sprovođenje Strategije, koji treba da predstavlja operativni plan rada i sadrži aktivnosti u okviru ciljeva Strategije zapošljavanja opštine.

MONITORING/PRAĆENJE SPROVOĐENJA STRATEGIJE

Za redovno i kontinuirano praćenje sprovođenja ove Strategije i akcionog plana staraće se Sekretarijat za lokalnu samoupravu i Lokalna partnerska grupa za zapošljavanje.

Sekretarijat za lokalnu samoupravu će u saradnji sa lokalnom partnerskom grupom jednom godišnje pripremiti izvještaj o sprovođenju strategije zapošljavanja i akcionog plana, koji se prosljeđuje Skupštini opštine.

PROMOCIJA

Za promociju sprovođenja aktivnosti odgovoran je Sekretarijat za lokalnu samoupravu. Za promociju se koriste različiti kanali informisanja i promocije, prvenstveno sajt opštine.

**AKCIONI PLAN ZAPOŠLJAVANJA OPŠTINE TUZI ZA 2021. GODINU**

|  |  |  |  |  |  |  |  |
| --- | --- | --- | --- | --- | --- | --- | --- |
| **STRATEŠKI CILJ** | **Smanjenje nezaposlenosti u opštini Tuzi** | | | | | | |
| **Cilj 1** | **PODRŠKA SAMOZAPOŠLJAVANJU I PREDUZETNIŠTVU** | | | | | | |
| Aktivnost/mjera | Ciljna grupa | Planiran broj uključenih | Očekivani rezultat | Potrebna finansijska sredstva | Izvor finansiranja | Period sprovođenja  (kvartal) | Odgovornost za sprovođenje |
| 1.1 Dodjela grantova za samozapošljavanje (ZZZCG- EU fondovi) | Nezaposlena lica prijavljena na evidenciji ZZZCG, Biroa rada- Tuzi | 8 | Najmanje 8 osoba pohađalo informaciono-motivacione radionice  Najmanje 5 nezaposlenih osoba samozaposleno | 3.000-7.500EUR po osobi  Ili 5250EUR prosječno po osobi  Ukupno  26.250EUR | EU IPA fond kroz Program EU-CG za zapošljavanje, obrazovanje i socijalnu zaštitu | II kvartal | ZZZCG, Biro rada Tuzi |
| 1.2 Dodjela sredstava za podršku ženskom preduzetništvu | Nezaposlene žene | 5 | 5 žena samozaposleno | 10.000EUR | Opština Tuzi | II i III kvartal | Sekretarijat za lokalnu samoupravu |
| 1.3 Individualni program vještina za razvoj inovativnih poslovnih ideja | Nezaposleni mladi | 15 | Najmanje 15 mladih  uspješno pohađalo obuku  Najmanje 5 mladih razvilo poslovnu ideju | ADP ZID (dopuniti) | IPACBC  Crna Gora- Albanija | II kvartal | Sekretarijat za lokalnu samoupravu  ADP ZID |
| 1.4 Projekt “Povećanje zaposlenosti u poljoprivredi" | Nezaposlena lica, mladi i preduzetnici | 10 | Najmanje 10 lica obučeno za poljoprivrednu proizvodnju u maslinarstvu, mljekarstvu ili ljekovitom i aromatičnog bilju  Najmanje 5 lica zaposleno | Ukupna vrijednost projekta je 338.337,21 EUR | IPA CBC  Crna Gora-Kosovo | II kvartal | Sekretarijata za poljoprivredu i ruralni razvoj, Tuzi  Sekretarijat za Preduzetništvo, Podgorica Inicijativa za poljoprivredni razvoj Kosova (Initiative for Agriculture Development of Kosovo- IADK |
| 1.5Prekogranični forum za preduzetništvo mladih | mkadi | 17 | Najmanje 15 mladih razmijenilo preduzetničke ideje | APD ZID | IPA CBC  Crna Gora -Albanija | II- III kvartal | APD ZID  Sekretarijat za lokalnu samoupravu |

|  |  |  |  |  |  |  |  |
| --- | --- | --- | --- | --- | --- | --- | --- |
| **Cilj 2** | **UNAPREĐENJE ZNANJA I VJEŠTINA RADNE SNAGE** | | | | | | |
| Aktivnost/mjera | Ciljna grupa | Planiran broj uključenih | Očekivan rezultat | Potrebna finansijska sredstva | Izvor finansiranja | Period sprovođenja  (kvartal) | Odgovornost za sprovođenje |
| 2.1 Motivacione radionice za uključivanje nezaposlenih lica u AMZ | Nezaposlena lica prijavljena na evidenciji ZZZCG, Biroa rada- Tuzi, naročito: Dugoročno nezaposlena lica; Lica bez radnog staža i Žene | Minimum 70 lica | Najmanje 50% učesnika uključeno u neku od mjera APZ | Nisu potrebna dodatna finansijska sredstva | ZZZCG | I– IV kvartal | ZZZCG |
| 2.2 Programi obrazovanja i osposobljavanja ZZZCG | Nezaposlena lica prijavljena na evidenciji ZZZCG, Biroa rada- Tuzi | Najmanje 24 lica | Najmanje 24 lica uključeno u programme obrazovanja i osposobljavanja  Najmanje 20 uspješno završilo obuku  Najmanje 4 lica uspješno osposobljeno za rad kod poslodavca  Najmanje 4 lica osposobljeno za samostalan rad | Prosječan trošak za obrazovanje- sticanje stručnih kvalifikacija  Kuvari i konobari: 700EUR, rukovaoci građ. mašina: 1.200EUR,  frizer:1.500EUR  Za učesnike programa sticanja ključnih vještina (IT, jezici) prosječna cijena je 565 EUR po učesniku  Osposobljavanje kod poslodavca: ukupan trošak po osobi za program u trajanju od 3 mjeseca: 1.092 EUR  Osposobljavanje za samostalan rad: ukupan trošak po osobi za program u trajanju od 6 mjeseci: 2.184EUR | ZZZCG | I– IV kvartal | ZZZCG  Biro rada Tuzi |
| 2.3 Programi obrazovanja i osposobljavanja za deficitarna zanimanja | Nezaposlena lica sa evidencije | 40 | Najmanje 30 lica obrazovano i osposobljeno za rad  Najmanje 25% zaposlenih u roku od 6 mjeseci nakon završetka programa | 60.000EUR | Grant šema za deficitarna zanimanja  EUSOPEES | II - IV kvartal | Opština Tuzi  EUSOPEES |
| 2.4 Dodjela stipendija | Studenti: nezaposlena lica do 25 godina | 12 | Najmanje 12 | 50 eura mjesečno, za deset mjeseci studijske godine. | Opština Tuzi | III kvartal | Opština Tuzi  Sekretarijat za lokalnu samoupravu |

|  |  |  |  |  |  |  |  |
| --- | --- | --- | --- | --- | --- | --- | --- |
| **Cilj 3** | **POVEĆANA SOCIJALNA INKLUZIJA RANJIVIH GRUPA** | | | | | | |
| Aktivnost/mjera | Ciljna grupa | Planiran broj uključenih | Očekivan rezultat | Potrebna finansijska sredstva | Izvor finansiranja | Period sprovođenja | Odgovornost za sprovođenje |
| 3.1 Podizanje svijesti o značaju i promocija zaposlenja LSI kod poslodavaca | Poslodavci | Najmanje 30 poslodavaca | Najmanje 30 poslodavaca informisano  Najmanje 1 LSI zaposleno kod uključenih poslodavaca | Nisu potrebna dodatna finansijska sredstva | ZZZ, Fond za profesionalnu rehabilitaciju I zapošljavanje lica sa invaliditetom | Kontinuirano | ZZZCG Biro rada Tuzi  NVU Djeca Crne Gore |
| 3.2 Motivisanje LSI za aktivaciju | Lica sa invaliditetom | Najmanje 10 lica sa invaliditetom | Najmanje10 lica sa invaliditetom uključeno u savjetovanje, podsticanje na aktivno traženje zaposlenja i utvrđivanje preostale radne sposobnosti | ZZZCG i Centar za socijalni rad | ZZZCG, Fond za profesionalnu rehabilitaciju I zapošljavanje lica sa invaliditetom | Kontinuirano | ZZZCG, Biro rada Tuzi |
| 3.3 Uključivanje LSI u mjere profesionalne rehabilitacije | Nezaposlena lica sa invaliditetom i  Zaposlena lica sa invaliditetom | Najmanje 8 lica sa invaliditetom uključeno u mjere profesionalne rehabilitacije | Najmanje 3 LSI zaposleno  Donešena najmanje 2 plana prilagođavanja radnog mjesta i radnog okruženja i/li plan potrebne opreme i sredstava za rad | Fond za profesionalnu rehabilitaciju i zapošljavanje lica sa invaliditetom | ZZZ, Fond za profesionalnu rehabilitaciju i zapošljavanje lica sa invaliditetom | Kontinuirano | ZZZCG, Biro rada Tuzi  Poslodavci |
| 3.4 Uključivanje ranjivih grupa u javne radove | Dugoročno nezaposlena lica  Nekvalifikovana lica  Lica bez radnog staža | 20 | Najmanje 18 osoba uspješno završilo program javnih radova | Prosječno 1.825EUR na uključeno lice | ZZZCG, MRSS | II-IV kvartal | ZZZCG  Opština Tuzi  Poslodavci |

**AKCIONI PLAN ZAPOŠLJAVANJA OPŠTINE TUZI ZA 2022. GODINU**

|  |  |  |  |  |  |  |  |
| --- | --- | --- | --- | --- | --- | --- | --- |
| STRATEŠKI CILJ | **Smanjenje nezaposlenosti u opštini Tuzi** | | | | | | |
| **Cilj 1** | **PODRŠKA SAMOZAPOŠLJAVANJU I PREDUZETNIŠTVU** | | | | | | |
| Aktivnost/mjera | Ciljna grupa | Planiran broj uključenih | Očekivani rezultat | Potrebna finansijska sredstva | Izvor finansiranja | Period sprovođenja  (kvartal) | Odgovornost za sprovođenje |
| 1.1 Dodjela sredstava za podršku ženskom preduzetništvu | Nezaposlene žene | 6 | 6 žena samozaposleno | 12.000EUR | Opština Tuzi | II i III kvartal | Sekretarijat za lokalnu samoupravu |
| 1.2 Prekogranični forum za preduzetništvo mladih | Mladi | 17 | Najmanje 15 mladih razmijenilo preduzetničke ideje | ADP ZID | IPA CBC  Crna Gora -Albanija | II kvartal | ADP ZID  Sekretarijat za lokalnu samoupravu |

|  |  |  |  |  |  |  |  |
| --- | --- | --- | --- | --- | --- | --- | --- |
| **Cilj 2** | **UNAPREĐENJE ZNANJA I VJEŠTINA RADNE SNAGE** | | | | | | |
| Aktivnost/mjera | Ciljna grupa | Planiran broj uključenih | Očekivan rezultat | Potrebna finansijska sredstva | Izvor finansiranja | Period sprovođenja  (kvartal) | Odgovornost za sprovođenje |
| 2.1 Motivacione radionice za uključivanje nezaposlenih lica u AMZ | Nezaposlena lica prijavljena na evidenciji ZZZCG, Biroa rada- Tuzi, naročito: Dugoročno nezaposlena lica; Lica bez radnog staža i Žene | Minimum 70 lica | Najmanje 50% učesnika uključeno u neku od mjera APZ | Nisu potrebna dodatna finansijska sredstva | ZZZCG | I– IV kvartal | ZZZCG |
| 2.2 Programi obrazovanja i osposobljavanja ZZZCG | Nezaposlena lica prijavljena na evidenciji ZZZCG, Biroa rada- Tuzi | Najmanje 24 lica | Najmanje 24 lica uključeno u programme obrazovanja i osposobljavanja  Najmanje 20 uspješno završilo obuku  Najmanje 4 lica uspješno osposobljeno za rad kod poslodavca  Najmanje 4 lica osposobljeno za samostalan rad | Prosječan trošak za obrazovanje- sticanje stručnih kvalifikacija  Kuvari i konobari: 700EUR, rukovaoci građ. mašina: 1.200EUR,  frizer:1.500EUR  Za učesnike programa sticanja ključnih vještina (IT, jezici) prosječna cijena je 565 EUR po učesniku  Osposobljavanje kod poslodavca: ukupan trošak po osobi za program u trajanju od 3 mjeseca: 1.092 EUR  Osposobljavanje za samostalan rad: ukupan trošak po osobi za program u trajanju od 6 mjeseci: 2.184EUR | ZZZCG | I– IV kvartal | ZZZCG i Biro rada Tuzi |
| 2.3 Programi za sticanje ključnih vještina (IT, strani jezici) | Nezaposlena lica prijavljena na evidenciji ZZZCG, Biroa rada- Tuzi | Najmanje 20 lica | Najmanje 16 lica uspješno završilo obuku  Najmanje 8 lica osposobljeno za korišćenje računara  Najmanje 8 lica osposobljeno za korišćenje engleskog jezika | 2.000EUR | Opština Tuzi | III I IV kvartal | Opština Tuzi  Srednja mješovita školom „25. Maj“ |
| 2.4 Otvaranje karijernog centra u saradnji sa Srednjom Mješovitom Školom „25. Maj“ (projekat) | Djeca i odrasli, zaposlena i nezaposlena lica | Uspostavljen 1 karijerni centar | Potpisan Memorandum između opštine i škole o uspostavljanju usluge karijernog savjetovanja | 2.000EUR | Opština Tuzi  ZZZCG | III i IV kvartal | Opština Tuzi  Srednja mješovita školom „25. Maj“ |
| 2.5 Lokalna inicijativa za zapošljavanje | Nezaposlena lica | 15 | Najmanje 15 lica uključeno u inicijativu  Povećana zapošljivost kod najmanje 10 lica | 15.000EUR | EU SOPEES | III i IV kvartal | EU SOPEES  Sekretarijat za lokalnu samoupravu  Biro rada |
| 2.6 Dodjela stipendija | Studenti: nezaposlena lica do 25 godina | 12 | Najmanje 12 | 50 eura mjesečno, za deset mjeseci studijske godine | Opština Tuzi | III kvartal | Opština Tuzi  Sekretarijat za lokalnu samoupravu |

|  |  |  |  |  |  |  |  |
| --- | --- | --- | --- | --- | --- | --- | --- |
| **Cilj 3** | **POVEĆANA SOCIJALNA INKLUZIJA RANJIVIH GRUPA** | | | | | | |
| Aktivnost/mjera | Ciljna grupa | Planiran broj uključenih | Očekivan rezultat | Potrebna finansijska sredstva | Izvor finansiranja | Period sprovođenja | Odgovornost za sprovođenje |
| 3.1 Podizanje svijesti o značaju i promocija zaposlenja LSI kod poslodavaca | Poslodavci | Najmanje 30 poslodavaca | Najmanje 30 poslodavaca informisano  Najmanje 1 LSI zaposleno kod uključenih poslodavaca | Nisu potrebna dodatna finansijska sredstva | ZZZ, Fond za profesionalnu rehabilitaciju I zapošljavanje lica sa invaliditetom | Kontinuirano | ZZZCG Biro rada Tuzi  NVU Djeca Crne Gore |
| 3.2 Motivisanje LSI za aktivaciju | Lica sa invaliditetom | Najmanje 10 lica sa invaliditetom | Najmanje10 lica sa invaliditetom uključeno u savjetovanje, podsticanje na aktivno traženje zaposlenja i utvrđivanje preostale radne sposobnosti | Nisu potrebna dodatna finansijska sredstva | ZZZ, Fond za profesionalnu rehabilitaciju I zapošljavanje lica sa invaliditetom | Kontinuirano | ZZZCG, Biro rada Tuzi |
| 3.3 Uključivanje LSI u mjere profesionalne rehabilitacije | Nezaposlena lica sa invaliditetom i  Zaposlena lica sa invaliditetom | Najmanje 11 lica sa invaliditetom uključeno u mjere profesionalne rehabilitacije | Najmanje 3 LSI zaposleno  Donešena najmanje 2 plana prilagođavanja radnog mjesta i radnog okruženja i/li plan potrebne opreme i sredstava za rad | Nisu potrebna dodatna finansijska sredstva | ZZZ, Fond za profesionalnu rehabilitaciju i zapošljavanje lica sa invaliditetom | Kontinuirano | ZZZCG, Biro rada Tuzi  Poslodavci |
| 3.4 Funkcionalno opismenjavanje ranjivih grupa | Predstavnici ranjivih grupa bez kvalifikacija | 20 | Najmanje 16 lica uspješno završilo obuku  Najmanje 8 lica osposobljeno za korišćenje albanskog jezika  Najmanje 8 lica osposobljeno za korišćenje crnogorskog jezika | 2.000EUR | ZZZCG  Opština  SSS | IV kvartal | ZZZCG  Opština |
| 3.5 Uključivanje ranjivih grupa u javne radove | Dugoročno nezaposlena lica  Nekvalifikovana lica  Lica bez radnog staža  RE | 7 | Najmanje 6 osoba uspješno završilo program javnih radova | Prosječno1.825 na uključeno lice | ZZZ, MRSS | I –IV kvartal | ZZZCG  Opština Tuzi  Poslodavci |

1. Evropska komisija, Crna Gora 2020, Brisel, 6.10.2020 [↑](#footnote-ref-1)
2. Studija opravdanosti formiranja Opštine Tuzi, septembar 2013. godine [↑](#footnote-ref-2)
3. Isto [↑](#footnote-ref-3)
4. Napomena: Izvjestan (nepoznat) broj lica moguće da pripada u više kategorija pa se podaci moraju rezervisano posmatrati [↑](#footnote-ref-4)
5. Studija o opravdanosti formiranja Opštine Tuzi, 2013 [↑](#footnote-ref-5)
6. Podaci jun 2020. godine [↑](#footnote-ref-6)
7. Studija o opravdanosti formiranja Opštine Tuzi, 2013 [↑](#footnote-ref-7)
8. Uprava za bezbjednost hrane, veterinarstvo i fitosanitarne poslove [↑](#footnote-ref-8)
9. Adžović Emin (2013) Studija opravdanosti formiranja opštine Tuzi, Lokalna uprava gradske opštine Tuzi [↑](#footnote-ref-9)
10. Podaci o nezaposlenima, programima i mjerama aktivne politike zapošljavanja preuzeti su iz Godišnjih izvještaja o radu ZZZCG ili posredovani direktno od ZZZCG za potrebe izrade lokalnih strategija zapošljavanja [↑](#footnote-ref-10)
11. Izvor: Zavod za zapošljavanje Crne Gore [↑](#footnote-ref-11)
12. Usvojen 4. aprila 2019.godine [↑](#footnote-ref-12)
13. “Službeni list CG”, br.49/2008, 73/2010, 39/2011 i 55/2016 [↑](#footnote-ref-13)
14. Analiza lokalnih tržišta rada u Crnoj Gori, M. Arandarenko i M. Mirkovič, 2020 [↑](#footnote-ref-14)
15. 19 uključenih: 18 u programe obrazovanja odraslih (14 u programima sticanja stručnih kvalifikacija, 4 u programe ključnih vještina) + 1 u program osposobljavanja kod poslodavca [↑](#footnote-ref-15)